கேள்வி: வீ. வருண்குமார் - வாழ்க்கை குறிப்பு பற்றி தகவல் சொல்.
பதில்: இவர் தமிழ்நாட்டின் இராமநாதபுரம் மாவட்டம் சேர்ந்தவர். இவரின் தந்தை வீரசேகரன் பொருளாதாரப் பேராசிரியராக இருந்தார். தாய் கல்பனா ஒரு குடும்பத் தலைவி ஆவார். 2010ஆம் ஆண்டு இந்திய ஆட்சிப்பணித் தேர்வுகள் எழுதி அகில இந்திய அளவில் மூன்றாம் இடம்பெற்று தேர்வானார். இந்திய ஆட்சிப்பணி அலுவலாராகும் வாய்ப்பு இருந்தும், இந்தியக் காவல் பணி அலுவலர் பணியை விரும்பி ஏற்று 2011 ஆண்டு பயிற்சி முடித்தார். பின்னர் காவல்துறை துணைக் கண்காணிப்பாளர் அருப்புக்கோட்டை, திருப்பத்தூர், சென்னை அதிதீவிரப்படையில் பணிபுரிந்தார். காவல்துறைக் கண்காணிப்பாளர் (இந்தியா) பதவி உயர்வு பெற்று பல இடங்களில் பணிபுரிந்தார். தற்போது (2024) திருச்சிராப்பள்ளி மாவட்டம் காவல் கண்காணிப்பாளராக பணியாற்றிவருகிறார்.